open-index/open-wikipedia-markdown huggingface dataset:
Supergirl

**«Supergirl»**, stiliserte som **Superg!rl** og **SUPERG!RL**, er ein gresk song frå 2020 som vert framført av den nederlandsk-fødde songaren Stefania Liberakakis. Songen er skriven av Dimitris Kontopoulos, Arcade og Sharon Vaughn, og vart utgjeven 1. mars 2020. «Superg!rl» skulle ha vore det greske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Superg!rl» vart vald internt av den greske kringkastaren ERT til å representere landet i Eurovision Song Contest 2020. Både artisten og tittelen til songen vart offentleggjorde 3. februar 2020. Låten vart sloppen for digital nedlasting og strøyming 1. mars same år.

Bak «Superg!rl» stod eit erfarent låtskrivarlag. «Superg!rl» er komponert av låtskrivaren og produsenten Dimitris Kontopoulos, saman med gruppa Arcade. Dei skreiv òg teksta saman Sharon Vaughn. Ho skreiv dessutan det russiske bidraget frå 2019, «Scream» med Sergej Lazarev. Kontopoulos har òg skrive fleire andre Eurovision-bidrag, blant anna det kviterussiske bidraget  frå 2007, «Work Your Magic» med Dzmitry Kaldun.

Kunstnarisk sjef for songen og framsyninga var Fokas Evangelinos, som har stått bak fleire Eurovision-nummer, blant andre vinnarframsyninga til Elena Paparizou i 2005 og vinnarframsyninga til Dima Bilan i 2008.

På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i tevlinga. «Superg!rl» og Stefania Liberakakis skulle ha delteke i den andre semifinalen av Eurovision Song Contest, torsdag 14. mai 2020.

## Kjelder

**Denne artikkelen bygger på «[[:nb:Supergirl (Stefania-sang)|Supergirl (Stefania-sang)]]» frå ,  den 15. desember 2021.*
Sugar av Natalia Gordienko

**«Sugar»** (norsk: *sukker*), stilisert **«SUGAR»**, er ein elektropopsong frå 2021 som vert framført av den moldovske songaren Natalia Gordienko. Songen er komponert av Dimitris Kontopoulos, Sharon Vaughn og Filipp Kirkorov og vart sloppen for strøyming og digital nedlasting 4. mars 2021. «Sugar» var det moldovske bidraget til Eurovision Song Contest 2021 i Rotterdam i Nederland, der han enda på 13. plass.

## Om songen
«Sugar» er skriven av det internasjonale låtskrivarlaget Dimitris Kontopoulos, Sharon Vaughn og Filipp Kirkorov. Det same laget stod òg bak den forrige låten til Gordienko, «Prison», som ho skulle ha delteke med i Eurovision Song Contest 2020.

«Sugar» vart sloppen 4. mars 2021, men låttittelen vart offentleggjord 14. februar 2021. I samband med offentleggjeringa la Gordienko ut følgjande tekst på sin Instagram-konto: «Livet er kort – bryt reglane, sei farvel rask, le ukontrollert, kyss sakte og elsk ømt. God valentinsdag og gjer dykk klar for å ynskja våren velkomen med masse sukkar i liva dykkar!».

## Eurovision Song Contest
«Sugar» vart framført av Natalia Gordienko som skulle ha representert Moldova i Eurovision Song Contest 2020, men tevlinga vart avlyst på grunn av koronaviruspandemien. Den moldovske allmennkringkastaren TRM vedtok at Gordienko i staden skulle få representere landet i 2021 med ein ny song.

Moldova deltok i den andre semifinalen, som vart arrangert i Rotterdam Ahoy i Nederland torsdag 20. mai. Der kom «Sugar» på sjuandeplass og kvalifiserte seg til finalen laurdag 22. mai. Under finaleframsyninga mista Gordienko mikrofonen i scenegolvet midtveges i framføringa, men ein av dansarane fekk plukka han raskt opp, og Gordienko kunne halda songen fram utan avbrot. Ifølgje uoffisielle rapportar inneheldt songen den lengste tonen i Eurovision Song Contests historie, 15 sekund.

«Sugar» enda til slutt som nummer 13 av 26 bidrag med 115 poeng. 

## Listeplasseringar

## Kjelder

**Denne artikkelen bygger på «[[:nb:Sugar (Natalia Gordienko-sang)|Sugar (Natalia Gordienko-sang)]]» frå ,  den 16. desember 2021.*
Berlinfilharmonien

**Berlinfilharmonien** (tysk **Berliner Philharmoniker**) er eit tysk symfoniorkester som blei skipa våren 1882.

Sidan 2002 har orkesteret vore ei stifting finansiert av delstaten Berlin. I 2004 fekk orkesteret Herbert-von-Karajans musikkpris i Baden-Baden.

Etter at den gamle Filharmonien blei øydelagd ved bombardement i 1944 har nybygget Berliner Philharmonie i Tiergarten utforma av Hans Scharoun husa orkesteret sidan 1963.

## Kunstnariske leiarar
*Ludwig von Brenner (1882–1887)
*Hans von Bülow (1887–1895)
*Arthur Nikisch (1895–1923)
*Wilhelm Furtwängler (1923–1945, 1952–1954)
*Leo Borchard (1945)
*Sergiu Celibidache (1945–1952)
*Herbert von Karajan (1954–1989)
*Claudio Abbado (1989–2002)
*Simon Rattle (2002–)
* Kirill Petrenko (frå 2018)

## Kjelde

**Denne artikkelen bygger på «[[:nb:Berlinfilharmonien|Berlinfilharmonien]]» frå ,  den 16. desember 2021.*  
 

## Bakgrunnsstoff
*
Minneapolis Orchestra

**Minnesota Orchestra** er eit amerikansk orkester som er basert i Minneapolis i Minnesota. Det blie skipa i 1903, og speler for det meste konsertar i Orchestra Hall i Minneapolis.

Orkesteret blei grunnlagd av Emil Oberhoffer som **Minneapolis Symphony Orchestra** i 1903, og det hadde sin fyrste opptreden 5. november det året i Exposition Building i n Minneapolis. Orkesteret endra namn til Minnesota Orchestra i 1968. Den noverande bygningen det held til i, Orchestra Hall, blei bygd i 1974. Tidlegare, frå 1929, heldt det til i Northrop Memorial Auditorium ved University of Minnesota.

Sidan 1980 har orkesteret halde ein sommarfestival kjend under fleire namn, opphavleg *Viennese Sommerfest*, seinare *MusicFest* frå 2001, og så berre *Sommerfest* frå 2003. Sommerfest-konsertar blir haldne i Orchestra Hall over ein periode på fire veker rundt midtsomar. Orkesteret gjev også gratiskonsertar på plassen utanfor før og etter kvar førestilling, i sjangrar som kan variera frå folkemusikk til jazz til polka. Leonard Slatkin var kunstnarisk leiar for Sommerfest frå 1980 til 1989. Andrew Litton var kunstnarisk leiar frå 2003 til 2017.

### Musikalske leiarar og dirigentar
* Emil Oberhoffer (1903–1922)
* Henri Verbrugghen (1923–1931) 
* Eugene Ormandy (1931–1936) 
* Dimitri Mitropoulos (1937–1949) 
* Antal Doráti (1949–1960) 
* Stanisław Skrowaczewski (1960–1979) 
* Neville Marriner (1979–1986) 
* Edo de Waart (1986–1995) 
* Eiji Oue (1995–2002) 
* Osmo Vänskä (2003–2022)

## Kjelder

**Denne artikkelen bygger på «[[:en:Minnesota Orchestra|Minnesota Orchestra]]» frå ,  den 16. desember 2021.*  

## Bakgrunnsstoff
*
What Love Is

**«What Love Is»** er ein popballade frå 2019 med den estiske songaren Uku Suviste. Han har skrive songen saman med Sharon Vaughn. Songen vart utgjeven 3. desember 2019 og vann den estiske songtevlinga *Eesti Laul 2020*. Med sigeren vart «What Love Is» det estiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«What Love Is» var eit av 24 bidrag i den estiske songtevlinga *Eesti Laul 2020*, arrangert av kringkastaren ERR. «What Love Is» kvalifiserte seg frå semifinalen 15. februar og deltok deretter i finalen 29. februar 2020 i Saku Suurhall i Tallinn. «What Love Is» vann finalen og vart dimed det estiske bidraget til Eurovison Song Contest.

### Eurovision Song Contest
I januar 2020 vart Estland trekt ut til å delta i den andre semifinalen av Eurovision Song Contest 2020. Semifinalen skulle ha vore arrangert i Ahoy Rotterdam i Nederland torsdag 14. mai. Men på grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i Eurovision Song Contest.

## Kjelder

**Denne artikkelen bygger på «[[:nb:What Love Is|What Love Is]]» frå ,  den 16. desember 2021.*
Running av Sandro Nicolas

**«Running»** (norsk 'springande') er ein song frå 2020 som vert framført av den tyske songaren Sandro Nicolas. «Running» vart utgjeven i mars 2020 og skulle ha vore det kypriotiske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Eurovision Song Contest
29. november 2019 kunngjorde den kypriotiske kringkastaren RIK at Sandro Nicolas skulle representere Kypros i Eurovision Song Contest. Det verkelege namnet hans er Alessandro H. Rütten, og han er fødd og oppvaksen i Tyskland. Sandro har amerikansk far og gresk mor.

RIK sette ned eit låtskrivarlag for å lage og utvikle «Running». Den australske musikaren og songaren Alfie Arcuri leia låtskrivarlaget, medan Martin Dietmann var kunstnarisk leiar for songen og framsyninga. Låten vart presentert og utgjeven i mars 2020.

I januar 2020 heldt EBU ei loddtrekking for å avgjere kva for ein av dei to semifinalane songen skulle delta i. Kypros vart trekt ut til å opptre i den fyrste semifinalen tysdag 12. mai 2020. Men på grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest. 

## Kjelder

**Denne artikkelen bygger på «[[:nb:Running (Sandro-sang)|Running (Sandro-sang)]]» frå ,  den 15. desember 2021.*
Divlji vjetre

**«Divlji vjetre»** (norsk 'vill vind') er ein song frå 2020 som vert framført av den kroatiske songaren Damir Kedžo. Songen er skriven av Ante Pecotić og vart fyrste gong framført 29. februar 2020 under songtevlinga *Dora*. Songen vart utgjeven for strøyming og nedlasting 1. mars 2020 av Croatia Records. «Divlji vjetre» skulle ha vore det kroatiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Divlji vjetre» var eit av 16 bidrag som kringkastaren HRT plukka ut til å delta i *Dora 2020*, den kroatiske uttakinga til Eurovision Song Contest 2020. Ante Pecotić komponerte låten spesielt for den kroatiske popsongaren Damir Kedžo. «Divlji vjetre» vart fyrste gong framført offentleg under *Dora 2020* laurdag 29. februar 2020. Dagen etter vart songen tilgjengeleg for strøyming og nedlasting.

Under *Dora 2020* vann «Divlji vjetre» telefonavrøystinga og vart nummer to hos juryane, og vann tevlinga samanlagt. Med sigeren vart «Divlji vjetre» det kroatiske bidraget til Eurovision Song Contest 2020. Kroatia skulle ha delteke i den fyrste semifinalen tysdag 12. mai 2020. På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindre spreiing av koronaviruset SARS-CoV-2 og den medfølgende sjukdomen covid-19.

## Utgjevingshistorikk

## Kjelder

**Denne artikkelen bygger på «[[:nb:Divlji vjetre|Divlji vjetre]]» frå ,  den 15. desember 2021.*
Empires av Alicja Szemplińska

**«Empires»** (norsk 'imperium') er ein popballade frå 2020 med den polske artisten Alicja Szemplińska. Songen vann den polske musikktevlinga *Szansa na sukces* sundag 23. februar 2020 og vart det polske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Empires» er komponert av Patryk Kumór, Dominic Buczkowski-Wojtaszek, Frazer Mac og Laurell Barker. Han var originalsongen som Szemplińska deltok med under finalen av *Szansa na sukces* på tv-kanalen TVP2 sundag 23. februar 2020. I avrøystinga var «Empires» favoritten hos juryen og sjåarane, og han vann tevlinga samanlagt.

### Eurovision Song Contest
Som vinnar av den polske finalen skulle «Empires» ha vore det polske bidraget i Eurovision Song Contest 2020. I januar 2020 vart Polen trekt ut til å delta i den andre semifinalen av Eurovision Song Contest. Semifinalen var planlagd arrangert i Rotterdam Ahoy i Rotterdam i Nederland torsdag 14. mai. Men på grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Kjelder

**Denne artikkelen bygger på «[[:nb:Empires (Alicja Szemplińska-sang)|Empires (Alicja Szemplińska-sang)]]» frå ,  den 16. desember 2021.*
Thomas Dorsey

**Thomas Dorsey** kan visa til:

*Thomas Beale Dorsey (1780–1855), amerikansk politikar og dommar i Maryland
*Thomas A. Dorsey (1899–1993), amerikansk gospelkomponist og utøvar, kjend som Georgia Tom i den tidlegare jazzkarrieren sin
*Tommy Dorsey (1905–1956), amerikansk bandleiar og jazztrombonist
George Soros

**George Soros**, opphavleg namn **György Schwartz** () er ein amerikansk finansmann og filantrop. Han stifta Quantum-fonda saman med Jim Rogers i 1969. Han vaks opp i Ungarn, og overlevde krigen trass sitt jødiske opphav. Soros utvandra til London i 1953, og vidare til New York i 1956.

Soros vart kjend innafor finansverda då han medan valutauroa stod på i 1992 tente ein milliard amerikanske dollar på å ta posisjonar der han tente pengar dersom pundet vart svekka.

Seinare vart han kjend for si rolle i roserevolusjonen i Georgia. Han gav store summar til demokratane sine kandidatar før presidentvalet i USA i 2004 for å hindre at George W. Bush vart vald inn att. Soros driv stiftinga Soros Foundation, som mellom anna finansierer Open Society Institute. Soros starta sitt filantropiske arbeid i Aust-Europa midt på 1980-talet, for å støtte sivilsamfunnet mot det kommunistiske regimet.
Soros har skrive fleire bøker, mellom anna *Alchemy of Finance* og *The New Paradigm for Financial Markets*. Begge bøkene drøftar vitskapsfilosofi. Soros hevdar at dei naturvitskaplege metodane som matematikk og statistikk kjem til kort i samfunnsfaga, som vert prega av at observatørane og er aktørar. Evna til å observere klårt blir dermed dårlegare. Denne tendensen er særleg sterk innan finansverda, der prisane på finansaktivum vert påverka av korleis dei vert oppfatta av marknadsaktørane. Samstundes vert oppfatninga påverka av prisane. Denne mekanismen kallar Soros refleksivitet.

Formuen hans vart i 2008 av Forbes rekna til å vere på meir enn 45 milliardar kroner.

Soros har stødd opp om antikorrupsjonsarbeid og har vore talsmann for å opne grenser for flyktningar, mellom anna i fødelandet Ungarn. I 2017-2018 dreiv Viktor Orban, Ungarn sin statsminister, ein omfattande kampanje mot Soros. Kampanjen brukte mellom anna ei rekke plakatar med slagord mot Soros og vert skildra som antisemittisk. Ifølge *New York Times* skal bilda av Soros brukt i kampanjen ha vorte manipulert slik at nasen verka lengre enn reelt. Soros betalte for den unge, liberale Orban si utdanning ved Oxford i 1989 og støtta Orban si regjering økonomisk for å rydde opp i ureining i landet.

## Kjelder

**Denne artikkelen bygger på «[[:nb:George Soros|George Soros]]» frå ,  den 16. desember 2021.*  

## Bakgrunnsstoff
*
Shaj

**«Shaj»** engelsk tittel **«Fall from the Sky»**, er ein albansk popballade frå 2019 som vert framført av songaren Arilena Ara. Songen vann den albanske songtevlinga *Festivali i Këngës* i desember 2019 og skulle ha vore det albanske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Shaj» er skriven av den albanske låtskrivaren Lindon Berisha og komponert av dei makedonske musikkprodusentane Darko Dimitrov og Lazar Cvetkovski for deltakinga til Arilena Ara i den 58. utgåva av Festivali i Këngës. Songen vart plukka ut til tevlinga og deltok i semifinalen 20. desember, der han kvalifiserte seg til finalen 22. desember. «Shaj» vann til slutt finalen og vart dimed det albanske bidraget til Eurovision Song Contest 2020.

Etter sigeren fortalde Ara at songen opphavleg hadde engelsk tekst, og at ho vurderte å syngje den engelske versjonen i Eurovision Song Contest. I februar 2020 kunngjorde artisten at songen skulle framførast med engelsk tekst. Han vart òg finpussa og endra til ein «radiovennleg ballade i tråd med poptrendar». 9. mars 2020 kunngjorde artisten sjølv at den engelske tittelen var «Fall from the Sky» ('falle frå himmelen').

I Eurovision Song Contest i Rotterdam skulle Albania ha delteke i den andre semifinale torsdag 14. mai 2020. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i Eurovision Song Contest.

Verbet «shaj» er albansk og tyder 'å fornærma, banne, skrike' eller 'spotte'. I teksta kjenner eg-personen ein djup, brennande kjensle som får ho til å ynskje å spytte og rope ut nokre sterke ord.

## Kjelder

**Denne artikkelen bygger på «[[:nb:Shaj|Shaj]]» frå ,  den 16. desember 2021.*
Mon alliée (The Best in Me)

**«Mon alliée (The Best in Me)»** (norsk '(min allierte) det beste i meg'), tidlegare kalla **«The Best in Me»**, er ein popballade frå 2020 som vert framført av den franske songaren Tom Leeb. Songen er komponert av dei svenske låtskrivarane Peter Boström og Thomas G:son, og dei skreiv teksta saman med John Lundvik, Amir Haddad, Tom Leeb og Léa Ivanne. Songen vart utgjeven 16. februar 2020 og skulle ha vore det franske bidraget i Eurovision Song Contest 2020 i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Mon alliée (The Best in Me)» er komponert av dei svenske låtskrivarane og musikkprodusentane Peter Boström og Thomas G:son. Begge har skrive ei rekkje Eurovision-låtar tidlegare, blant andre dei norske Melodi Grand Prix-vinnarane «Stay» (2012) og «Ven a bailar conmigo» (2007). Dei to står òg bak Eurovision-vinnaren frå 2012, «Euphoria» med Loreen.

Boström og G:son har òg skrive teksta, saman med John Lundvik, som representerte Sverige i 2019, og Amir Haddad, som representerte Frankrike i 2016. Léa Ivanne og artisten sjølv, Tom Leeb, har òg bidrege på teksta som er ein fleirspråkleg engelsk-fransk popballade. Versa er på fransk, medan refrenga vert framført på engelsk.

## Eurovision Song Contest
Både Tom Leeb og låten «The Best in Me» vart internt utvalde av tv-kanalen France 2 til å representere Frankrike i Eurovision Song Contest 2020 i Rotterdam i Nederland. Ei jurygruppe av musikkekspertar og medlemmar frå kringkastaren France Télévisions valde låten frå rundt hundre innsende bidrag. Songen vart framført offentleg for første gong under ei direktesending frå Eiffeltårnet i Paris 16. februar 2020.

### Avlysninga
«Mon alliée (The Best in Me)» skulle ha representert Frankrike i Eurovision Song Contest 2020. Sidan Frankrike er eit av «Dei fem store landa» i Eurovision Song Contest, var songen automatisk kvalifisert til finalen i Rotterdam Ahoy laurdag 16. februar 2020. Men på grunn av koronavirusutbrotet i Europa vinteren 2020, såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

## Utgjevingshistorikk

## Kjelder

**Denne artikkelen bygger på «[[:nb:The Best in Me|The Best in Me]]» frå ,  den 16. desember 2021.*
Karma av Anxhela Peristeri

**«Karma»** er ein albanskspråkleg popsong frå 2020 som vert framført av songaren Anxhela Peristeri. Songen er komponert av Kledi Bahiti, medan Olti Curri har skrive teksta. «Karma» vann den albanske songtevlinga *Festivali i Këngës* i desember 2020 og var det albanske bidraget til Eurovision Song Contest 2021 i Rotterdam i Nederland. Til deltakinga i Eurovision Song Contest vart «Karma» re-mastra, medan teksta vart verande på albansk.

## Om songen
I oktober 2020 vart Anxhela Peristeri kunngjord som ein av 26 deltakarar til å delta i den 59. utgåva av *Festivali i Këngës*, det albanske svaret på Melodi Grand Prix. Vinnaren av tevlinga fekk representera Albania i Eurovision Song Contest 2021. Ifølgje tevlingsreglementet måtte alle deltakarsongane ha albansk tekst, og Peristeri deltok med songen «Karma», skriven av den albanske tekstforfattaren Olti Curri, og komponert av den albanske songaren og låtskrivaren Kledi Bahiti. Ein re-mastra versjon av songen, tilpassa Eurovision Song Contest, vart utgjeven for strøyming og nedlasting 9. mars 2021.

## Eurovision Song Contest

### Festivali i Këngës
Den albanske allmennkringkastaren Radio Televizioni Shqiptar (RTSH) arrangerte i desember 2020 den 59. utgåva av musikktevlinga *Festivali i Këngës*. Vinnaren av tevlinga fekk representere landet i Eurovision Song Contest 2021. I finalen 23. desember 2020 vart «Karma» kåra til vinnar, og vart dimed det albanske bidraget til Eurovision Song Contest.

### Eurovision Song Contest
Den 65. utgåva av Eurovision Song Contest fann stad i Rotterdam, og bestod av to semifinalar 18. og 20. mai 2021, og finalen laurdag 22. mai 2021. 17. november 2020 kunngjorde EBU at Albania skulle delta i den andre semfinalen torsdag 20. mai 2021. Der kom songen på tiande plass og kvalifiserte seg til finalen som siste land. I finalen var songen det andre bidraget ut på scena og vart til slutt nummer 21 av 26 med 57 poeng.

## Kjelder

**Denne artikkelen bygger på «[[:nb:Karma (Anxhela Peristeri-sang)|Karma (Anxhela Peristeri-sang)]]» frå ,  den 17. desember 2021.*
Malcolm Arnold

**Malcolm Henry Arnold** () var ein britisk komponist og dirigent.

## Liv og virke
Arnold byrja karrieren med å spela trompet profesjonelt, men frå han var tretti år vigde han seg heilt til komposisjon. Han er plassert saman med Benjamin Britten og William Walton som dei mest etterspurde komponistane i Storbritannia. Den naturlege melodiske gåva hans gav han eit rykte som ein komponist av lett musikk som til dømes satsane hans for walisiske, engelske, skotske, irske og korniske dansar, og orkestermusikken hans for filmar som blant anna *Hobsons valg* regissert av David Lean.

Verka hans er særskilt populære blant ungdoms- og amatørorkester, delvis på grunn av at dei er lettspelte, men òg på grunn av den unike stilen hans som kombinerer musikalske element frå klassisk, jazz, populærmusikk og folkemusikk. Han var ein favoritt ved BBC Promenade Concerts og Hoffnungfestivalane. Han var òg vernar av Rochdale Youth Orchestra fram til han døydde i september 2006.

Arnold skreiv *Trevelyansuiten* for å markera opninga av Trevelyan College ved Universitetet i Durham. Dottera hans var blant dei første studentane ved fakultet.

Sidan 1980-talet har det vore fleire konsertar og festivalar vigd musikken hans. Denne er blant anna blitt framført i samband med europameisterskapet for brassband. I oktober er det ein årleg Malcolm Arnold-festival i fødebyen hans Northampton.

## Utvalde innspelingar

* ''Symphonies 1–9'' - Naxos 8.505221
* ''Concert Overtures'' - Chandos CHAN 10293
* ''Guitar Concerto'' - RCA 74321 88392-2

## Kjelder

**Denne artikkelen bygger på «[[:nb:Malcolm Arnold|Malcolm Arnold]]» frå ,  den 17. desember 2021.*  
 

## Biografiar

* Thöne, Raphael D. (2008): *Malcolm Arnold – Symphonisches Schaffen, Stil und Ästhetik* (på tysk). DE: Entercom Saurus. ISBN 978-3937748085.
* Thöne, Raphael D. (2007): *Malcolm Arnold – A Composer of Real Music: Symphonic Writing, Style and Aesthetics* (på engelsk). US/UK: Entercom Saurus. ISBN 978-3937748061.
* Meredith, Anthony; Harris, Paul (2004): *Malcolm Arnold: Rogue Genius*. UK: Thames / Elkin. ISBN 090341354X.
* Jackson, Paul R. W. (2003): *The Life and Music of Sir Malcolm Arnold – The Brilliant and the Dark*. UK: Ashgate. ISBN 1859283810.
* Craggs, Steward R. (1998): *Malcolm Arnold: A Bio-Bibliography*. US: Greenwood. ISBN 031329254X.
* Burton-Page, Piers (1994): *Philharmonic Concerto: The Life and Music of Sir Malcolm Arnold*. UK: Methuen. ISBN 041345651X.
* Cole, Hugo (1989): *Malcolm Arnold: An Introduction to His Music*. UK: Faber & Faber. ISBN 0571100716.
* Poulton, Alan (1986): *The Music of Malcolm Arnold*. UK: Faber & Faber. ISBN 0571100570.
* Schafer, (Raymond) Murray (1963): *British Composers in Interview*. UK: Faber & Faber.

## Minneord

* Obituary in the Independent
* Obituary in the Daily Telegraph
* Obitary in the Guardian
* Obiturary in the Times
* BBC Obituary: Sir Malcolm Arnold
* BBC Composer Sir Malcolm Arnold dies
Kunstløp under Vinter-OL 1980

**Kunstløp under Vinter-OL 1980** vart avvikla i dagane frå 16. til 23. februar i ishallen Olympic Center i Lake Placid i USA. 22 kvinner og 17 karar deltok i enkeltløpa, 12 par deltok i parløp og like mange i isdans. Ingen norske var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1980/Eiskunstlauf|Olympische Winterspiele 1980/Eiskunstlauf]]» frå ,  den 17. desember 2021.*
Ward County i Nord-Dakota

**Ward County** er eit fylke vest-nordvest i den USA-amerikanske delstaten Nord-Dakota. Flatevidda til fylket er på 5&nbsp;330 km² og folketalet 70&nbsp;000. Fylket vart oppretta i 1886 og er styrt frå byen Minot.

Ein stor flybase ligg i Ward County. Elles hyser fylket Scandinavian Heritage Park i byen Minot, der det òg årleg vert arrangert Norsk Høstfest. 

Ved folketeljinga 2000 vart 34,7&nbsp;% av ibuarane i fylket registrert som tyskætta og 27,9&nbsp;% som norskætta.

## Kjelder


**Denne artikkelen bygger på «[[:en:Ward County, North Dakota|Ward County, North Dakota]]» frå ,  den 17. desember 2021.*  

## Bakgrunnsstoff

*
Cancel culture

**Cancel culture** er ei moderne form som ostrakisme der ein person eller gruppe blir nekta å sleppe til i den offentlege debatten. «Kanselleringskultur», «utestengingskultur» og «utfrysingskultur» er vorte foreslått som norske namn på fenomenet. 

«Utfrysinga» inneber at folk trekker seg unna og sluttar å støtte, eller like, ein offentleg person grunna haldningar, utsegner eller oppførsel frå denne personen. Kravet om utfrysing blir ofte formidla via sosiale medium. Cancel culture kan òg visa til ønske om å fjerne statuar eller namneplakettar knytte til personar mange i dag ikkje deler haldningar med.

## Sjå òg
*Boikott
*Scenenekt
*Svartelisting

## Referansar

**Denne artikkelen bygger på «[[:nb:Cancel culture|Cancel culture]]» frå ,  den 27. desember 2021.*
The Lucky One av Uku Suviste

**«The Lucky One»** er ein popballade med den estiske songaren Uku Suviste. Songen vart utgjeven 7. desember 2020 og er skriven av den greske låtskrivaren Dimitris Kontopoulos og tekstforfattaren Sharon Vaughn, som begge står bak fleire bidrag til Eurovision Song Contest. «The Lucky One» vann den estiske songtevlinga *Eesti Laul 2021* og var det estiske bidraget i Eurovision Song Contest 2021 i Rotterdam i Nederland.

## Om songen
Suviste vann *Eesti Laul 2020* med songen «What Love Is» og skulle ha representert Estland i Eurovision Song Contest 2020, men tevlinga vart avlyst på grunn av koronaviruspandemien. Den estiske kringkastaren ERR tilbaud i staden Suviste ein plass i semifinalen i *Eesti Laul 2021*. Vinteren 2020 kunngjorde ERR at Suviste skulle delta med låten «The Lucky One», skriven av Dimitris Kontopoulos og Sharon Vaughn. Både låten og ein tilhøyrande musikkvideo vart slopne 7. desember 2020.

«The Lucky One» avanserte frå semifinalen og var ein av tolv deltakarar i finalen i Saku Suurhall i Tallinn laurdag 6. mars 2021. I superfinalen fekk «The Lucky One» flest røyster frå publikum og vann finalen. Songen vart dimed det estiske bidrag i Eurovision Song Contest 2021 i Rotterdam i Nederland.

### Eurovision Song Contest
Estland vart trekt til å delta i den andre semifinalen av Eurovision Song Contest 2021. Semifinalen vart arrangert i Ahoy Rotterdam i Nederland torsdag 20. mai. «The Lucky One» kom på 13. plass i semifinalen og gjekk dimed ikkje vidare til finalen laurdag 22. mai.

## Utgjevingshistorikk

## Kjelder

**Denne artikkelen bygger på «[[:nb:The Lucky One (Uku Suviste-sang)|The Lucky One (Uku Suviste-sang)]]» frå ,  den 17. desember 2021.*
Rolette County

**Rolette County** er eit fylke heilt nord i den USA-amerikanske delstaten Nord-Dakota. Nordgrensa til fylket dannar landegrense mot Canada og provinsen Manitoba. Fylket har 12&nbsp;000 ibuarar og er 2&nbsp;430 km² vidt.

Fylket vart oppretta i 1873 og organisert i 1884. Fylkessetet ligg i landsbyen Rolla.

Ved folketeljinga 2000 vart 9,3&nbsp;% av ibuarane registrert som norskætta og 7,4&nbsp;% som tyskætta.

## Kjelder


**Denne artikkelen bygger på «[[:en:Rolette County, North Dakota|Rolette County, North Dakota]]» frå ,  den 17. desember 2021.*  

## Bakgrunnsstoff

*
Here I Stand av Vasil Garvanliev

**«Here I Stand»** (norsk: *her står eg*) er ein popsong frå 2021 som vert framført av den makedonske songaren Vasil Garvanliev. Songen var det makedonske bidraget i Eurovision Song Contest 2021 i Rotterdam i Nederland. 

## Bakgrunn
«Here I Stand» vart internt vald ut av Makedonsk radio og televisjon (MRT) som det makedonske bidraget til Eurovision Song Contest 2021. Songen er komponert av Borche Kuzmanovski, Davor Jordanovski og songaren sjølv, Vasil Garvanliev. Sistnemnde skulle ha delteke i Eurovision Song Contest året før med låten «You», men tevlinga vart avlyst på grunn av koronaviruspandemien.

«Here I Stand» er ifølgje Garvanliev skriven på rappen utan eit spesielt fokus eller mål, midt i «kaoset og kvervelvinden av skuffelse i fjor». Garvanliev meiner songen vart skapt under eit av dei «sjeldne augneblikka der du er åleine med deg sjølv og lèt kjenslene strøyma fritt i sin reinaste form utan sjølvkritikk, fritt og ærleg».

Borche Kuzamovskia frå det Skopje-baserte rockebandet Nokaut og den makedonske musikaren Davor Jordanovski jobba parallelt med arrangementet og produksjonen. Eit symfoniorkester i Skopje bidrog med livemusikk til arrangementet. Bakgrunnsvokalen kom frå tidlegare medlemmar av eit amerikansk barnekor, som Vasil Garvanliev sjølv var medlem i som barn.

Tittelen på songen vart offentleggjord 12. februar, medan songen vart utgjeven på YouTube 11. mars 2021. Han vart sloppen for strøyming og nedlasting dagen etter.

### Eurovision Song Contest
«Here I Stand» var det makedonske bidraget til Eurovision Song Contest i mai 2021. Nord-Makedonia deltok i den fyrste semifinalen i Rotterdam Ahoy tysdag 18. mai. Songen fekk 23 poeng og vart nummer 15 av 16 i sin semifinale. Sidan det berre var dei ti beste som kvalifiserte seg til finalen, vart songen slått ut i semifinalen, og «Here I Stand» deltok difor ikkje i finalen laurdag 22. mai.

## Strid rundt musikkvideoen
Musikkvideoen til «Here I Stand» vart sloppen 11. mars, og vart spela inn i kunstgalleriet Daut pasjin amam i Skopje. Etter utgjevinga vart musikkvideoen møtt med kritikk i Nord-Makedonia. Årsaka var ein kunstgjenstand i galleriet som i videoen kunne sjå ut som ei etterlikning av flagget til nabolandet Bulgaria. Garvanliev har bulgarsk statsborgarskap på grunn av den bulgarske bestemora si. Kritikken gjekk på at Garvanliev bevisst hadde teke med det bulgarske flagget på videoen, og presset frå offentlegheita gjorde at makedonsk fjernsyn redigerte bort kunstgjenstanden frå videoen. I eit intervju med den makedonske avisa *Sloboden Petsjat* understreka Garvanliev at kunstverket ikkje hadde nokon «kjend tilknyting til det bulgarske flagget» og avviste tiltalene om at han bevisst hadde brukt kunstverket for å fremje Bulgaria.

## Utgjevingshistorikk

## Kjelder

**Denne artikkelen bygger på «[[:nb:Here I Stand|Here I Stand]]» frå ,  den 17. desember 2021.*
Last Dance av Stefania

**«Last Dance»** (norsk 'siste dans') er ein gresk song frå 2021 som vert framført av den nederlandsk-fødde songaren Stefania Liberakakis. Songen er skriven av Dimitris Kontopoulos, Arcade og Sharon Vaughn. «Last Dance» vart utgjeven 10. mars 2021 og var det greske bidraget til Eurovision Song Contest 2021 i Rotterdam i Nederland.  

## Om songen
Stefania skulle ha representert Hellas i Eurovision Song Contest 2020 med songen «Superg!rl», etter å ha vorte internt vald av den greske kringkastaren ERT, men på grunn av koronaviruspandemien vart tevlinga avlyst. ERT vedtok at Stefania i staden skulle få representere landet i Eurovision Song Contest i 2021.

Bak songen står det same låtskrivarlaget som skreiv «Superg!rl». Songen er komponert av låtskrivaren og produsenten Dimitris Kontopoulos, saman med gruppa Arcade. Dei har skrive teksta saman Sharon Vaughn som skreiv det russiske bidraget til 2019, «Scream» med Sergej Lazarev. Kontopoulos har òg skrive fleire andre Eurovision-bidrag, blant anna det kviterussiske bidraget til 2007, «Work Your Magic» med Dzmitry Kaldun.

Tittelen på songen vart offentleggjord 7. januar 2021. Låten vart sloppen for digital nedlasting og strøyming 10. mars. Same dag kom òg musikkvideoen til songen, som var regissert av Kostas Karydashas.

### Eurovision Song Contest
Hellas deltok i den andre semifinalen som vart arrangert i Rotterdam Ahoy torsdag 20. mai 2021. Der kom «Last Dance» på sjetteplass med 184 poeng og kvalifiserte seg til finalen laurdag 22. mai. I finalen var låten det tiande bidraget ut på scena av 26 deltakarar. Låten fekk til saman 170 poeng frå juryane og sjåarane og enda på ein tiandeplass – det beste resultatet til Hellas sidan sjetteplassen i 2013.

Kunstnarisk sjef for songen og framsyninga var . Han har stått bak fleire Eurovision-nummer, blant andre vinnarframsyninga til Elena Paparizou i 2005 og vinnarframsyninga til Dima Bilan i 2008. Med seg på scena hadde Stefania fire dansarar: , ,  og Kostas Pavlopoulos.

## Listeplasseringar

## Kjelder

**Denne artikkelen bygger på «[[:nb:Last Dance (Stefania-sang)|Last Dance (Stefania-sang)]]» frå ,  den 17. desember 2021.*
Tick-Tock av Albina Grčić

**«Tick-Tock»** er ein song frå 2021 som vert framført av den kroatiske songaren Albina Grčić. Songen er skriven av Branimir Mihaljević, Max Cinnamon og Tihana Buklijaš Bakić og vart utgjeven 13. februar 2021 gjennom Universal Music Croatia. «Tick-Tock» vann den kroatiske songtevlinga *Dora 2021* og var det kroatiske bidraget i Eurovision Song Contest 2021 i Rotterdam i Nederland.

## Om songen
«Tick-Tock» var eit av fjorten bidrag som vart plukka ut av kringkastaren HRT til å delta i *Dora 2021*. Dora er ein årleg kroatisk songtevling der vinnaren får representere landet i Eurovision Song Contest. 

«Tick-Tock» er komponert av Branimir Mihaljević, medan Max Cinnamon har skrive den engelske teksta, og Tihana Buklijaš Bakić den kroatiske teksta. Songen vart fyrste gong offentleggjord laurdag 13. februar 2021, då han vart framført i Dora. Songen vart utgjeven for strøyming og digital nedlasting same dag gjennom Universal Music Croatia.

## Eurovision Song Contest
«Tick-Tock» vart send inn til HRT hausten 2020 for vurdering til songtevlinga *Dora* året etter. 15. desember 2020 kunngjorde kringkastaren at songen var blant dei 14 bidraga som skulle delta i Dora laurdag 13. februar 2021, med Albina Grčić som vokalist. I finalen vann Grčić og «Tick-Tock» både jury- og telefonavrøystinga og vann tevlinga samanlagt med 198 poeng. Han vart dimed det kroatiske bidraget til Eurovision Song Contest 2021.

«Tick-Tock» deltok i den fyrste semifinalen i Rotterdam Ahoy tysdag 18. mai. Der enda songen på ellevteplass med 110 poeng, berre 5 poeng bak Noreg og «Fallen Angel» med TIX. Berre dei ti beste kvalifiserte seg, og Kroatia avanserte dimed ikkje til finalen laurdag 22. mai.

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Tick-Tock (Albina-sang)|Tick-Tock (Albina-sang)]]» frå ,  den 17. desember 2021.*
Verdscupen i alpine greiner 2007/Kvinner

**Verdscupen i alpine greiner for kvinner i 2007**-sesongen tok til 11. november 2006 i Levi i Finland og vart avslutta 18. mars 2007 i Lenzerheide i Sveits. Turneringa omfatta 35 renn. Tevlingane fordelte seg på 9 slalåmrenn, 7 storslalåmrenn, 7 super-g-renn og 9 utforrenn, samt 3 superkombinasjonstevlingar.

Nicole Hosp frå Austerrike vann FIS-turneringa framom landskvinna Marlies Schild, på tredjeplass kom Julia Mancuso frå USA.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2006/07|Alpiner Skiweltcup 2006/07]]» frå ,  den 18. desember 2021.*
Philippe Pétain

**Henri Philippe Benoni Omer Pétain** () var ein fransk militær, politikar og statssjef i Vichy-regimet i perioden 1940-1944. Som general leidde han dei franske styrkane i Slaget ved Verdun frå februar 1916. Pétain vann ry for måten han leidde forsvaret av Verdun, og innsatsen gav han status som krigshelt i mellomkrigstida.
Frå mai 1917 var han øvstkommanderande for dei franske styrkane på vestfronten, og i 1918 vart han utnemnd til marskalk av Frankrike. I mellomkrigsåra var han generalinspektør for den franske armeén frå 1919 til 1931, krigsminister i 1934 og ambassadør i Madrid i 1939.

16. juni 1940 skipa Pétain ei ny fransk regjering, og innleidde tingingar med tyskarane som førde til våpenkvildavtala i Compiègne 22. juni. 11. juli same året vart han utnemnd til sjef for Vichy-regjeringa. Denne regjeringa samarbeidde i praksis med Nazi-Tyskland, og nøgde seg med ein protest då tyskarane i strid med våpenkvildavtala hærtok Sør-Frankrike i november 1942. Etter den allierte invasjonen av Frankrike i 1944 (Operasjon Overlord), flydde Pétain til Tyskland. Då det tyske nederlaget var eit faktum vende han friviljug attende til Frankrike, der han i 1945 vart dømd til døden for landssvik. 

Grunna Pétains høge alder vart domen omstøytt og gjord om til livstid i fengsel. Som ein del av straffa vart Pétain deportert til Île d'Yeu, der han døydde i 1951.

## Kjelder
*Galdal, P. (1959). Pétain, Philippe. I *Norsk allkunnebok. IX. bandet* (s. 347-48). Oslo: Fonna Forlag.
## Fotnotar
Kunstløp under Vinter-OL 1984

Kunstløp under Vinter-OL 1984 vart avvikla i dagane frå 10. til 18. februar i Olympiahalle Zetra i Sarajevo. 23 kvinner og like mange karar deltok i enkeltløpa, 15 par deltok i parløp og 19 par i isdans. Ingen norske var kvalifisert/påmeld.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1984/Eiskunstlauf|Olympische Winterspiele 1984/Eiskunstlauf]]» frå ,  den 18. desember 2021.*
Engelbert II von Falkenburg

**Engelbert II von Falkenburg** () var erkebiskop av Köln frå 1261 til 1274.

Engelbert var yngste son av grev Dietrich I von Heinsberg-Valkenburg og Beatrix von Kyrburg.

I 1253 vart Engelbert prost i Köln. Den 2. oktober 1261 vart han vald til erkebiskop, og vart dermed etterfølgjaren til Konrad von Hochstaden.

Engelbert forsøkte å styrke makta over Köln ved å angripe patrisiarane. Han mislukkast, og i 1263 vart han teken til fange i 20 dagar, før han vart nekta opphald i byen i 1268. Då fekk han bygd ein bustad i Bonn. I 1266 lova han jødane i Köln rettferdig behandling og at dei fekk bruka gravplassen sine i Bonner Straße fritt. Etter nederlaget i slaget ved Zülpich den 17. oktober 1267, vart Engelbert fengsla fram til den 16. april 1271 i Burg Nideggen, slottet til grev Wilhelm von Jülich, som var alliert med Köln. Ved hjelp av ein forrædar vart det grave ein gong under bymuren den 15. oktober 1268 på vegner av erkebiskopen. Natta mellom 14. og 15. oktober 1268 fann eit angrep mot patrisiarfamilien Overstolzen stad, og då forsøkte mennene til erkebiskopen å trengje inn i byen. Planen vart likevel avslørt, og byen Köln behalde sin uavhengnad.

Engelbert krona den tyske kongen Rudolf I den 24. oktober 1273. I 1274 deltok han i det andre konsilet i Lyon.

Engelbert døydde den 20. oktober 1274 og er gravlagt i Bonner Münsterkirken i Bonn.

## Kjelder

**Denne artikkelen bygger på «[[:nb:Engelbert II von Falkenburg|Engelbert II von Falkenburg]]» frå ,  den 19. desember 2021.*
The Ride av Rafał Brzozowski

**«The Ride»** er ein popsong frå 2021 med den polske artisten Rafał Brzozowski. Songen var det polske bidraget i Eurovision Song Contest 2021 i Rotterdam i Nederland.

## Om songen
«The Ride**»** er skriven av det svenske låtskrivarlaget Joakim Övrenius, Thomas Karlsson, Clara Rubensson og Johan Mauritzson. Songen vart internt vald av Telewizja Polska til å representere Polen i Eurovision Song Contest. Songen vert framført av songaren og tv-programleiaren Rafał Brzozowski, og den vart utgjeven 12. mars 2021. Ein musikkvideo til songen vart utgjeven same dag og var spela inn i Neon Muzeum i Warszawa. Musikkvideoen er regissert av Pascal Pawliszewszki.

### Eurovision Song Contest
«The Ride» var det polske bidraget i Eurovision Song Contest 2021. Polen vart trekt til å delta i den andre semifinalen som vart arrangert i Rotterdam Ahoy i Rotterdam i Nederland torsdag 20. mai. Songen vart nummer 14 av 17 i semifinalen med 35 poeng. Sidan det berre var dei ti beste som gjekk vidare til finalen, kvalifiserte den seg ikkje til finalen laurdag 22. mai.

Sceneframsyninga til Brzozowski i Rotterdam var regissert av kunstnarisk ansvarleg Mikołaj Dobrowolski, medan Agustin Egurrola stod som ansvarleg for koreografien.

## Kjelder

**Denne artikkelen bygger på «[[:nb:The Ride (sang)|The Ride (sang)]]» frå ,  den 18. desember 2021.*
Kunstløp under Vinter-OL 1988

**Kunstløp under Vinter-OL 1988** vart avvikla i dagane frå 14. til 27. februar i tre ulike ishallar i Calgary. 31 kvinner og 28 karar deltok i enkeltløpa, 15 par deltok i parløp og 20 par i isdans. Ingen norske var kvalifisert/påmeld.

Katarina Witt forsvarte meistertittelen frå førre Vinter-OL, som den fyrste enkeltløparen sida Sonja Henie gjorde det same i 1932.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:en:Olympische Winterspiele 1988/Eiskunstlauf|Olympische Winterspiele 1988/Eiskunstlauf]]» frå ,  den 19. desember 2021.*
Minnehaha County

**Minnehaha County** er eit fylke heilt aust i delstaten Sør-Dakota i USA, med grense til delstatane Minnesota og Iowa. Flatevidda er 2&nbsp;110 km² og folketalet 197&nbsp;000, noko som gjer at fylket er det mest folkerike i delstaten. Fylket vert styrt frå Sioux Falls, største byen i Sør-Dakota.

Fylket vart oppretta i 1862 og organisert i 1868.

Folketeljinga 2010 fann at 43,8&nbsp;% av ibuarane var av tysk, 17,7&nbsp;% av norsk, 11,6&nbsp;% av irsk, 6,8&nbsp;% av nederlandsk og 6,3&nbsp;% av engelsk ætt.

## Kjelder

**Denne artikkelen bygger på «[[:en:Minnehaha County, South Dakota|Minnehaha County, South Dakota]]» frå ,  den 19. desember 2021.*  

## Bakgrunnsstoff

*
Sea of Thieves

***Sea of Thieves*** er eit førstepersons action-eventyrspel utvikla av Rare og gjeve ut av Microsoft Studios. I spelet samarbeider spelarane med andre for å utforske ei open verd via et sjørøvarskip. Grupper av spelarar vil regelemssig møta kvarandre i løpet av spelet, nokre gonger kan dei danna alliansar og i andre høve er dei rivalar. Spelaren tar rolla som ein sjørøvar som fullfører reiser frå ulike handelsselskap for å bli *the ultimate pirate legend*. Spelaren treng å nå minst nivå 50 med 3 av verka for å bli ein *Pirate Legend*.

## Kjelder

**Denne artikkelen bygger på «[[:nb:Sea of Thieves|Sea of Thieves]]» frå ,  den 19. desember 2021.*  
 
## Bakgrunnsstoff
*
Sioux Falls

**Sioux Falls** er den mest folkerike byen i delstaten Sør-Dakota. Byen hyser fylkesetet til Minnehaha County og strekker seg i sør også inn i grannefylket Lincoln County. I 2020 hadde Sioux Falls 192&nbsp;517 ibuarar.

Byen vart grunnlagt i 1856 ved elvebreidda til Big Sioux River, og ligg i eit landskap mellom låge åsar der motorvegane 29 og 90 kryssar kvarandre.

## Kjelder

**Denne artikkelen bygger på «[[:en:Sioux Falls, South Dakota|Sioux Falls, South Dakota]]» frå ,  den 19. desember 2021.*  

## Bakgrunnsstoff

*
Verdscupen i alpine greiner 2008/Kvinner

**Verdscupen i alpine greiner for kvinner i 2008**-sesongen tok til 27. oktober 2007 i Sölden i Austerrike og vart avslutta 15. mars 2008 i Bormio i Italia. Turneringa omfatta 35 renn. Tevlingane fordelte seg på 9 slalåmrenn, 7 storslalåmrenn, 7 super-g-renn og 9 utforrenn, samt 3 superkombinasjonstevlingar.

Lindsey Vonn frå USA vann FIS-turneringa framom fjorårsvinnar Nicole Hosp frå Austerrike, på tredjeplass kom Tysklands Maria Riesch.

## Samanlagt

### Slalåm

### Storslalåm

### Super-g

### Utfor

### Superkombinasjon

## Kjelder

**Denne artikkelen bygger på «[[:de:Alpiner Skiweltcup 2007/08|Alpiner Skiweltcup 2007/08]]» frå ,  den 20. desember 2021.*
Bartlesville i Oklahoma

**Bartlesville** er ein amerikansk by som ligg i Washington County i Oklahoma.
Ved folketeljinga i 2020 var folketalet .  Byen dekkjer eit areal på 58,99&nbsp;km². Caney River renn gjennom Bartlesville.

Bartlesville ligg  nord for Tulsa og  sør for delstatsgrensa til Kansas. Han er administrajsonsstad for Washington County. Ein del av busetnaden i Bartlesville ligg i nabofylket Osage County.

Bartlesville er kjend som langvarig hovudkvarter for Phillips Petroleum Company. Frank Phillips grunnla Phillips Petroleum i Bartlesville i 1905 då området framleis var *[[Indian Territory]]*. Selskapet blei slått saman med Conoco til ConocoPhillips og seinare delt opp att i to ulike føretak, Phillips 66 og ConocoPhillips. Begge føretaka har halde noko av verksemda i Bartlesville, men dei har flytta hovudkontora til Houston i Texas.

Området er ein av to stader i Oklahoma der ein lenapestamme bur, den andre er i Anadarko.

Byen har namn etter Jacob Bartles, ein kvit svigerson av lenapehovdingen Charles Journeycake, som flytta hit frå Wyandotte County i Kansas i 1873. Han slo seg fyrst ned ved Silver Lake, ein innsjø sør for dagens Bartlesville. I 1874 opna han ein handelsstasjon og postkontor ved Turkey Creek, i dagens East Bartlesville.  Han utvida med å byggja om ei mølle, ei krambu, eit herberge, ei smie og ein stall. Bartles fekk etterkvart også elektrisitet, telefon og vasstilførsel til staden som fyrst blei kjend som «Bartles Town».

## Kjelder

**Denne artikkelen bygger på «[[:en:Bartlesville, Oklahoma|Bartlesville, Oklahoma]]» frå ,  den 20. desember 2021.*  
 
## Bakgrunnsstoff

*
Kunstløp under Vinter-OL 1992

**Kunstløp under Vinter-OL 1992** vart avvikla i dagane frå 9. til 21. februar i Halle Olympique i Albertville. 29 kvinner og 31 karar deltok i enkeltløpa, 18 par deltok i parløp og 19 par i isdans. Norske Jan Erik Digernes var påmeld, men starta ikkje.

### Kvinner





### Karar





### Parløp





### Isdans





## Kjelder

**Denne artikkelen bygger på «[[:de:Olympische Winterspiele 1992/Eiskunstlauf|Olympische Winterspiele 1992/Eiskunstlauf]]» frå ,  den 21. desember 2021.*
Moa Högdahl

**Moa Høgdahl** () er ein norsk handballspelar frå Trondheim. Ho er rykkromspelar og vart verdsmeister 2021 med Noregs landslag. Högdahl, som sidan 2018 har spelt for danske Viborg HK, er dotter til Mia Hermansson Högdahl.

## Karriere
### Klubbspel
Högdahl var aktiv i Strindheim IL fram til 2014. Perioden 2014-18 spelte ho for toppserielaget Byåsen IL. Sidan 2018 har ho hatt kontrakt med den danske toppklubben Viborg HK.

### Landslagsspel
Högdahl fekk sin landslagdebut 30. mai 2018. Ho var med i troppa til verdsmeisterskapen 2019 og på ny til VM 2021. I den siste meisterskapen sigra Noreg over Frankrike i finalen. Högdahl fekk heller lite speletid  i begge desse meisterskaps-turneringane. Per 1.1.2022 står ho med 36 landskampar og 39 mål.

### Merittar landslag
*VM 2019: Nr 4 etter 28–33 mot Russland
*VM 2021: Gullmedalje etter 29–22 mot Frankrike

## Kjelder

*handball.no
Bjarne Brandal

**Bjarne Andreas Brandal** () er ein norsk fotballkommentator og TV-programleiar i NRK. Som sportsjournalist har han følgt Fotballklubben Bodø/Glimt sidan 1995. Han er svoger til historikaren Nik Brandal.

Brandal har utdanning frå Universitetet i Bergen. Før han vart journalist i NRK, var han redaktør ved Melburadioen i Hadsel i Vesterålen.

Dei største høgdepunkta som sportsjournalist og sportskommentator var:

Bodø/Glimt sitt seriesølv i 2003.

Cupfinalen 2003 mellom Rosenborg og Bodø/Glimt, der Bodø/Glimt tapte etter overtid og straffespark.

Bodø/Glimt sitt seriesølv i Eliteserien 2019 då Bodø/Glimt lenge låg an til å vinne serien, men svikta mot slutten av sesongen.

Bodø/Glimt sitt seriegull i 2020, der Glimt slo utallige rekordar, som mellom anna flest scora mål(103), største sigersmargin (19 poeng), flest poeng i løpet av ein sesong (81) og flest borte- og heimesigrar. Sesongen føregjekk òg i starten av koronapandemien, noko som betydde at Brandal var ein av få som fekk kome på Aspmyra stadion for å kommentere kampane.

Brandal kommenterte òg Bodø/Glimt - Roma den 21. Oktober 2021 då Bodø/Glimt vann 6-1

## Kjelder